**Kulturális szakemberek szAKMAI TOVÁBBKÉPZÉSÉNEK NYILVÁNTARTÁSBA VÉTELE**

**TÁJÉKOZTATÓ**

**a nyilvántartásba vételi folyamatról**

**Jogszabályi háttér**:

[32/2017. (XII. 12.) EMMI rendelet a kulturális szakemberek továbbképzéséről](https://net.jogtar.hu/jogszabaly?docid=A1700032.EMM)

[39/2017. (XII. 29.) EMMI rendelet a kulturális szakemberek szakmai továbbképzési programjának nyilvántartásba vételével, valamint a népművészeti és népi iparművészeti alkotások minősítési eljárásával összefüggő igazgatási szolgáltatási díjról](https://net.jogtar.hu/jogszabaly?docid=A1700039.EMM)

[378/2017. (XII. 11.) Korm. rendelet a kulturális szakemberek szakmai továbbképzésének nyilvántartásba vételi szabályairól](https://net.jogtar.hu/jogszabaly?docid=A1700378.KOR)

A szakemberek szakmai továbbképzésének egyik formája a kultúráért felelős miniszter által nyilvántartásba vett, tanfolyam jellegű szakmai továbbképzés.

* **A szakmai továbbképzési programról a kultúráért felelő miniszter hatósági nyilvántartást vezet. A program nyilvántartásba vétele legfeljebb öt évre szól** – 378/2017. (XII. 11.) Korm. rendelet 1. § (1) bekezdés.
* A program nyilvántartásba vétele iránti kérelmet a kormányzati portálon közzétett adatlap kitöltésével a miniszternél lehet kezdeményezni – 378/2017. (XII. 11.) Korm. rendelet 1. § (2) bekezdés.
* A kulturális szakemberek szakmai továbbképzésének nyilvántartásba vételével összefüggő igazgatási szolgáltatási díj összegét a 39/2017. (XII. 29.) EMMI rendelet 1. § (1) bekezdése tartalmazza az alábbiak szerint:

a) **104 000 forint**, ha a képzési idő összóraszáma **legalább 30 óra**, de nem haladja meg a 60 órát,

b) **115 000 forint**, ha a képzési idő összóraszáma **meghaladja a 60 órát**, de nem haladja meg a 90 órát,

c) **132 000 forint**, ha a képzési idő összóraszáma **meghaladja a 90 órát**, de nem haladja meg a 120 órát,

d) **144 000 forint**, ha a képzési idő összóraszáma **meghaladja a 120 órát**.

* **Az igazgatási szolgáltatási díjat az Emberi Erőforrások Minisztériuma Magyar Államkincstárnál vezetett 10032000-01425190-00000000 számú** számlájára kell átutalással megfizetni.

**A szakmai továbbképzési program nyilvántartásba vétele iránti kérelem benyújtása:**

* A hiánytalanul, pontosan kitöltött adatlap e-mailen vagy Hivatali Kapun keresztül, illetve postai úton nyújtható be. E-mailben, Hivatali Kapun elektronikus hitelesítéssel ellátott, hivatalos PDF dokumentumot, illetve postai úton egy példány hivatalos aláírással és pecséttel ellátott dokumentumot szükséges benyújtani – szakterülettől függően – az Emberi Erőforrások Minisztériuma
  + Közművelődési és Alkotóművészeti Főosztály részére a [kozmuvelodes@emmi.gov.hu](mailto:kozmuvelodes@emmi.gov.hu) címre,
  + a Könyvtári és Levéltári Főosztályra [konyvtar@emmi.gov.hu](mailto:konyvtar@emmi.gov.hu) illetve a [leveltar@emmi.gov.hu](mailto:leveltar@emmi.gov.hu) címre
  + Múzeumi Főosztály részére a [muzeum@emmi.gov.hu](mailto:muzeum@emmi.gov.hu) e-mail címre
* Postai benyújtás esetén a levélcím mindhárom főosztály esetében a 1055 Budapest, Szalay u. 10-14.
* Hivatali Kapun keresztül történő küldés esetén az Emberi Erőforrások Minisztériuma Hivatali Kapujának címzésével.

**A szakmai továbbképzési program akkor vehető nyilvántartásba, ha**

* tartalmazza a rendelet 2. § (1) bekezdésben foglaltakat,
* megfelel a képzési célnak,
* tartalmi elemeinek egymásra épülése és összefüggései elősegítik a képzési cél elérését, valamint
* alkalmas arra, hogy a képzésben résztvevő kulturális szakember elsajátítsa azokat az ismereteket és birtokolja azokat a jártasságokat, készségeket, amelyek megszerzését a program célként tűzte ki.

**A nyilvántartásba vett szakmai továbbképzési programok nyilvánossága**

* A miniszter a nyilvántartásba vett programot a **kormányzati portálon** közzéteszi.

**A nyilvántartásba vett szakmai továbbképzési programok hatósági ellenőrzése**

* A jogosult a program indításának első éve kivételével minden év március 31-éig elkészíti a program minőségbiztosításával kapcsolatos tevékenység tapasztalatainak összegzését az 1. mellékletnek megfelelő adattartalommal és azt a honlapján közzéteszi – Korm. rendelet 8. §

**A szakmai továbbképzési program nyilvántartásba vételével kapcsolatos ügyintézés, tájékoztatás**

|  |  |  |
| --- | --- | --- |
| Emberi Erőforrások Minisztériuma  **Közművelődési és Alkotóművészeti Főosztály**  Levélcím: 1055 Budapest, Szalay u. 10-14.  Telefon: +36/1/795 3674; +36/1/896 7202  E-mail: [kozmuvelodes@emmi.gov.hu](mailto:kozmuvelodes@emmi.gov.hu) | Emberi Erőforrások Minisztériuma  Könyvtári és Levéltári Főosztály  Levélcím: 1055 Budapest, Szalay u. 10-14.  Telefon: +36/1/795-6058  E-mail: [konyvtar@emmi.gov.hu](mailto:konyvtar@emmi.gov.hu);  [leveltar@emmi.gov.hu](mailto:leveltar@emmi.gov.hu) | Emberi Erőforrások Minisztériuma **Múzeumi Főosztály**  Levélcím: 1055 Budapest, Szalay u. 10-14.  Telefon:+36/1/795-4478  E-mail: [muzeum@emmi.gov.hu](mailto:muzeum@emmi.gov.hu) |

Emberi Erőforrások Minisztériuma

Közművelődési és Alkotóművészeti Főosztály,

Könyvtári és Levéltári Főosztály,

Múzeumi Főosztály.